แรงขายหุ้นบลูชิพฉุด SET ดิ่ง 17 จุด เสี่ยงหลุด 1,700 จุด
แรงขายหุ้นบลูชิพฉุด SET ดิ่ง 17 จุด เสี่ยงหลุด 1,700 จุด โดย ณ เวลา 14.44 น. อยู่ที่ 1,703.37 จุด ลบ 17.15 จุด หรือ 1% สูงสุดที่ 1,728.24 จุด ต่ำสุดที่ 1,701.99 จุด มูลค่าการซื้อขาย 3.3 หมื่นล้านบาท
8 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.44 น. อยู่ที่ 1,703.37 จุด ลบ 17.15 จุด หรือ 1% สูงสุดที่ 1,728.24 จุด ต่ำสุดที่ 1,701.99 จุด มูลค่าการซื้อขาย 3.3 หมื่นล้านบาท
ด้าน บล.ฟิลลิป ระบุในบทวิเคราะห์ว่า เงินบาทอ่อนค่าต่อเนื่อง ส่งสัญญาณไหลออกของเงินทุน โดยเช้านี้ดัชนี SET ฟื้นตัวระยะสั้น ก่อนที่จะมีแรงขายทำกำไรกดดันให้ปิดที่ระดับ 1,711.76 จุด (-8.76 จุด) ทางฝ่ายมองเป็นการปรับตัวลงตามดัชนีส่วนใหญ่ในภูมิภาค จากความกังวลภาวะเงินทุนไหลออกจากตลาดเกิดใหม่(EM)
โดยเฉพาะค่าเงินบาทที่ยังเร่งตัวอ่อนค่าอย่างรวดเร็วเมื่อเทียบดอลลาร์สหรัฐ(ล่าสุด 32.966 บาท/ดอลาร์สหรัฐ) จากผลกระทบของสัญญาณการปรับขึ้นดอกเบี้ยเฟดอีก 1 ครั้งในเดือน ธ.ค.ที่สะท้อนให้เห็นจากอัตราผลตอบแทนพันธบัตรสหรัฐอายุ 10 ปี ที่ดีดตัวสูงสุดในรอบ 7 ปี มาที่ 3.233% ส่วนบ่ายนี้ยังมองความกังวลดังกล่าวจะกดดันดัชนีให้ผันผวนอิงทางลงระหว่าง 1,700-1,720 จุด
10 หุ้นกดดัชนี
